אקס-מן 97

אקס-מן 97 (באנגלית: X-Men '97) היא סדרת גיבורי-על מונפשת אמריקאית שנוצרה ומופקת עבור שירות הזרמת המדיה "דיסני+" על ידי אולפני מארוול, המבוססת על צוות גיבורי-העל מבית מארוול קומיקס, האקס-מן. הסדרה משמשת כתחייה (אנ') עבור הסדרה המונפשת "אקס-מן: סדרת האנימציה" ששודרה בשנות ה-90 של המאה ה-20, ועלילתה ממשיכה מהמקום שבו הסתיימה הסדרה המקורית. בו דמאיו שימש כתסריטאי ראשי, בעוד שמספר מחברי צוות המדבבים של הסדרה המקורית עתידים לשוב לדבב את דמויותיהם. סדרה זו היא פרויקט "אקס-מן" הראשון שמופק על ידי אולפני מארוול, שאינו שייך לחטיבת הטלוויזיה של מארוול או ליקום הקולנועי של מארוול. הסדרה עלתה לשידור בשירות "דיסני+" ב-20 במרץ 2024, ועונתה הראשונה כוללת 10 פרקים. עוד נמסר כי עונה שנייה נמצאת בפיתוח. מספר חודשים לאחר שפרופסור אקסבייר נורה בידי הנרי גייריק ונאלץ לחזור לאימפריית השי'אר לצורך החלמתו, גל של סימפתיות והבנה כלפי המוטאנטים שוטף את העולם. האקס-מן, שלחמו כל חייהם לצורך הכרה ודו-קיום, אינם מצפים לכך ומנסים להבין מה העתיד צופן להם בעקבות כך. ציקלופ וסופה רואים בכך הזדמנות של ממש להגשים את חלומו של אקסבייר לדו-קיום בין המוטאנטים לבני האדם והופכים למנהיגי הקבוצה. הם מגייסים מחדש את מורפ ומוסיפים לשורותיהם גם את בישופ. חברי הקבוצה כמו ג'ין גריי, רוג וגמביט רואים בכך הזדמנות פז לחיות חיים שקטים ושלווים, אולם מגנטו חוזר ומנסה ללכת בדרכו של אקסבייר בדרכו להביא שלום. אנטגוניסט הסדרה החדשה נחשף כמיסטר סיניסטר. את הדמויות עתידים לשוב לדבב צוות המדבבים המקורי. עם זאת, חלק מהמדבבים ידבבו דמויות חדשות: ריי צ'ייס – סקוט סאמרס/ציקלופ, המנהיג של האקס-מן בשטח, בעל יכולת לירות מטחי אנרגיה מעיניו. צ'ייס מחליף את נורם ספנסר, שדיבב את הדמות בסדרה המקורית. ג'ניפר הייל – ג'ין גריי-סאמרס, מוטנטית עוצמתית בעל כוחות טלפתיה וטלקינזיס, אשתו של סקוט והמארחת הקודמת של כוח הפניקס. הייל, שדיבבה בעבר את דמותו של ג'ין בסדרת האנימציה "וולברין והאקס-מן", החליפה את קתרין דישר, שדיבבה את הדמות בסדרה המקורית. הייל מדובבת גם את דמותה של מדלין פריור, שיבוט מוטנטי של ג'ין שנוצרה בידי מיסטר סיניסטר כדי לקבל גישה ל-DNA של סקוט וג'ין. מדלין יולדת את בנו של סקוט, ניית'ן, מה שמסבך את מערכת היחסים שלו עם ג'ין. הייל השתמשה בטון שונה כדי לדובב את דמותה של מדלין פריור וכדי להבדיל אותה מדמותה של ג'ין. אליסון סילי-סמית' – אורורו מונרו/סופה, מוטנטית רבת עוצמה ששולטת באיתני הטבע ובמזג האוויר ומתוארת לרוב כ"אלה". סילי-סמית' שבה לדובב את הדמות מהסדרה המקורית. קאל דוד – ג'יימס "לוגאן" האולט/וולברין, מוטנט גס וקשוח בעל יכולת ריפוי עצמי מוגברת וטפרי אדמנטיום נשלפים. דוד שב לדובב את הדמות מהסדרה המקורית. ג'ורג' בוזה – ד"ר הנרי "האנק" מקוי/חיה, המדען של הקבוצה ואיש אשכולות, בעל גוף דמוי גורילה שעירה וכחולה. בוזה שב לדובב את הדמות מהסדרה המקורית. לנור זאן – אנה-מרי רייבן/רוג, בעלת יכולת לספוג כוחות וזכרונות במגע ובעלת חוזק-על ויכולת תעופה, בת-זוגו של גמביט. לנור שבה לדובב את הדמות מהסדרה המקורית. איי ג'יי לוקאצ'יו – רמי לבו/גמביט, נוכל לשעבר כריזמטי ובעל יכולת לטעון חפצים באנרגיה קינטית ולגרום להם להתפוצץ, בן-זוגה של רוג. ג'יי פי קרליאק – מורף, מוטנט בעל יכולת לשנות את מראהו וקולו לזה של כל אדם או מוטנט אחר. קרליאק מחליף את רון רובין, שדובב את הדמות בסדרה המקורית. הולי צ'ו – ג'וביליישן לי/ג'ובילי, נערה אמריקאית ממוצא אסייתי בעלת יכולת לשחרר זיקוקים ופרצי אנרגיה חלשים מידיה. צ'ו מחליפה את אליסון קורט, שדיבבה במקור את הדמות בסדרה המקורית, בעקבות רצונה של קורט שלדמותה תלוהק שחקנית אסייתית-אמריקאית. אליסון קורט, המדובבת המקורית של הדמות, שבה לדובב את גרסתה המבוגרת של ג'ובילי בפרק "Motendo". אייזק רובינסון-סמית – לוקאס בישופ, מוטנט מעתיד דיסטופי עם היכולת לספוג אנרגיה קינטית ולתעל אותה לפיצוצים אימתניים. רובינסון-סמית' מחליף את פיליפ אקין, שדיבב את הדמות בסדרה המקורית. כריס פוטר – ניית'ן סאמרס/קייבל, מוטאנט נוסע בזמן שבא מהעתיד, לוחם קשוח ובעל תוספים ביוניים. קייבל הוא בעצם ניית'ן סאמרס, בנם של סקוט סאמרס (ציקלופ) ומדלין פריור (שיבוט של ג'ין גריי). מתיו ווטרסון – אריק לנשר/מגנטו, מוטאנט בעל כוחות אדירים השולט באלקטרומגנטיות, בעבר חברו הטוב של צ'ארלס אקסבייר ויריבם המושבע של האקס-מן שנלחם בבני האדם למען הישרדות הגזע המוטנטי, בסדרה הוא יורש מאקסבייר את הפיקוד על האקס-מן וכדי לכבד את זכרו הוא מנסה להשתקם ולהגשים את חלומו של צ'ארלס. ווטרסון מחליף את דייוויד המבלן, שדיבב את הדמות בסדרה המקורית. רוס מרקנד – צ'ארלס אקסבייר/פרופסור אקס, המייסד והמנטור של האקס-מן, טלפת עוצמתי שדוגל בדו-קיום בין המוטאנטים לבני האדם. מרקנד מחליף את סדריק סמית, שדיבב את הדמות בסדרה המקורית. אדריאן יו – קורט וגנר/נייטקרולר/ זחלן הלילה, מוטאנט כחול-עור ודתי בעל כוחות טלפורטציה ויכולת אקרובטית. יו שב לדובב את הדמות מהסדרה המקורית. דמויות חוזרות בעונה הראשונה כוללות את גאי אגוסטיני בתפקיד רוברטו דה קוסטה, צעיר שניצל בידי האקס-מן ומסוגל לתעל אנרגיה סולארית; קתרין דישר - שדיבבה במקור את דמותה של ג'ין גריי, בתפקיד ד"ר ולרי קופר, בכירה באו"ם ובת בריתם של האקס-מן; אריק באוזה בתפקיד מאסטר מולד ושאר הזקיפים ציידי המוטנטים; דונה ג'יי פוקס בתפקיד כתבת החדשות טריש טילבי ובתפקיד טומי, חברת המורלוקים; כריס פוטר שב לדובב את דמותו של ניית'ן סאמרס/קייבל מהסדרה המקורית; כריסטופר בריטון בתפקיד נתניאל אסקס/מיסטר סינסטר; טרוויס ווילינגהם בתפקיד סבסטיאן שו, המלך השחור לשעבר של מועדון הלפייר, שכעת חבר במועצה של ג'נושה; וגיל בירמינגהם בתפקיד פורג', מוטנט שמסוגל להמציא טכנולוגיה מתקדמת. תיאו ג'יימס מדובב את דמותו של באסטיון. ג'וש קיטון ומייקל פטריק מקגיל שבים לדובב את דמויותיהם של קפטן אמריקה וגנרל רוס מסדרת האנימציה "מה אם...?". גייטס מק'פאדן מדובבת את דמותה אמא אסקאני. בשנת 2019, מפיק ובמאי הסדרה המקורית, לארי יוסטון, הצהיר שהוא ניהל שיחה עם חברת וולט דיסני על החייאת סדרת האנימציה. כשפיתוח עונתה הראשונה של הסדרה המונפשת "מה אם...?" התקרב לסיומו, בכירים באולפני מארוול החלו בדיונים על הפרויקטים המונפשים העתידיים שלהם. בין הרעיונות הראשונים שהוצעו ואושרו נכלל פיתוחו של סדרת-תחייה ל"אקס-מן: סדרת האנימציה", שהוזכרה על ידי קולנוענים רבים כסיבה להפיכתם למעריצי מארוול קומיקס. ביוני 2021, נמסר על פיתוח שלוש סדרות מונפשות על ידי אולפני מארוול בנוסף ל"מה אם...?", שעליהן נודע כי הן נמצאות בשלבי פיתוח שונים. בנובמבר 2021, הוכרז על הפקת הסדרה, שתשמש כתחייה וכהמשך של עבור הסדרה המונפשת המקורית. עוד נמסר כי התסריטאי בו דמאיו, ששימש כתסריטאי המיני-סדרה "מון נייט", גם היא מבית אולפני מארוול, ישמש כתסריטאי הראשי של הסדרה. יוסטון והתסריטאים אריק וג'וליה לוולד משמשים כיועצי הפקה. הסדרה היא פרויקט ה"אקס-מן" הראשון של אולפני מארוול מאז שהחזירו לעצמם את הזכויות על הדמויות בעקבות רכישת אולפני המאה ה-20. לדברי דמאיו, עובדה זו הוסיפה לחץ על הפקת הסדרה בשל קהל המעריצים הגדול של הדמויות ושל סדרת האנימציה המקורית. אריק וג'וליה לוולד ציינו כי ייתכן ולהצלחת הסדרה המקורית שזמינה לצפייה ב"דיסני+" וספר האמנות שנכתב על פי הסדרה המקורית, היה חלק גדול בהחלטתם של אולפני וולט דיסני ואולפני מארוול להפיק את הסדרה.  כיוון שהסדרה ממשיכה את עלילתה של הסדרה המקורית, קשריה ליקום הקולנועי של מארוול אינם ברורים, אם כי דמאיו ציין שבהמשך יובהר קשר הסדרה ליקום הקולנועי. ביולי 2022, נמסר כי פיתוחה של עונה שנייה כבר החלה. מתוך מטרה להישאר נאמן לעלילת וסגנון הסדרה המקורית, רוב צוות ההפקה שנשכר היו מעריצים או חלק מצוות ההפקה של הסדרה המקורית. הסדרה עתידה לעדכן את אירועי הסדרה המקורית ולהתאימה עבור קהל הצופים המודרני, ולחקור כיצד הדמויות השתנו בעקבות תחילת האלף, תוך מתן כבוד לסדרה המקורית. עלילת הסדרה עתידה להמשיך מנקודת היעלמותו של צ'ארלס אקסבייר במהלך פרק סיום הסדרה המקורית ולהסביר תעלומות אחרות שטרם ניתן להן הסבר בסדרה המקורית. אריק לוולד תיאר את הסדרה כ"הרחבה" של הסדרה המקורית, ש"שייכת" לאולפני מארוול. דמאיו ושאר צוות התסריטאים ניסו לכבד את "הרצינות" ואת "הכנות הרגשית" שהיו קיימים בסדרה המקורית, שלתפיסתם עסקה במערכת היחסים המשפחתית, האכפתיות וחילוקי הדעות בין הדמויות. הסדרה גם עתידה לשקף גם את בת-דמותה של החברה המודרנית, בדומה לאופן שבו שיקפה את בת-דמותה של החברה בשנות ה-90, ותבחן האם חלומו של אקסבייר על דו-קיום מוטאנטי/אנושי עודנו רלוונטי בעידן המודרני. דמאיו ציין כי הסדרה תביא את הדמויות לעולם המודרני, בעוד שווינדרבאום ציין כי הסדרה תחקור את השינוי הרגשי שנוצר עם תחילת האלף החדש. בנוסף, דמאיו העיר כי הסדרה שאבה השראה מסוגת האופרת סבון, ועל כך ציין וינדרבאום כי השראה זו "ממש קסמה" לבכירים באולפני מארוול. אריק וג'וליה לוולד ציינו כי לעונה הראשונה ישנה "קשת סיפור בת עשרה פרקים". הסדרה עלתה לשידור בשירות "דיסני+" ב-20 במרץ 2024, ועונתה הראשונה עתידה לכלול 10 פרקים. ב-15 בפברואר 2024 יצא הקדימון הראשון לסדרה. מדיה וקבצים בנושא אקס-מן 97 בוויקישיתוף "אקס-מן 97", במסד הנתונים הקולנועיים IMDb (באנגלית) "אקס-מן 97", באתר Rotten Tomatoes (באנגלית) "אקס-מן 97", באתר Metacritic (באנגלית) "אקס-מן 97", באתר דיסני+ סדרות (באנגלית) "אקס-מן 97", במסד הנתונים הקולנועיים KinoPoisk (ברוסית) אקס-מן 97 בפרויקט פאנדום של דיסני כתבות לירן יושעי, ‏הצופים נותרו המומים: "אקס מן 97'" הגיעה לשיא מטלטל, באתר ‏מאקו‏, 14 באפריל 2024 Gartenberg, Chaim (November 12, 2021). "Marvel embraces the Sad Wolverine meme to announce X-Men '97, a new animated Disney Plus show". The Verge. Archived from the original on November 12, 2021. Retrieved November 13, 2021. Disney+'s X-Men Reboot: First Plot Details Officially Announced, Russ Milheim, March 17th 2023 Patches, Matt (November 12, 2021). "New X-Men cartoon set in the '90s Animated Series continuity coming to Disney Plus". Polygon. Archived from the original on November 12, 2021. Retrieved November 13, 2021. Marshall, Andrew (June 10, 2019). "X-Men: The Animated Series Creators Want to Revive Show With Disney". Screen Rant. Archived from the original on July 11, 2019. Retrieved November 14, 2021. Belt, Robyn (November 12, 2021). "Exclusive: Cast Announcement for 'X-MEN '97' Coming to Disney+". Marvel.com. Archived from the original on November 12, 2021. Retrieved November 13, 2021. Corvin, Ann-Marie (June 14, 2021). "Marvel's Victoria Alonso on Exploring Diversity and Inclusion through 'What If' and the Hunt for Global Animation Partnerships". Variety. Archived from the original on June 14, 2021. Retrieved June 14, 2021. D'Alessandro, Anthony (August 4, 2021). "Walt Disney Animation Amps Up Production With New Vancouver Studio; First Project Is 'Moana' Musical Series". Deadline Hollywood. Archived from the original on August 5, 2021. Retrieved August 5, 2021. Vary, Adam B. (August 11, 2021). "Marvel Studios Planning 'Multiple' New Animated Series Following Debut of 'What If…?'". Variety. Archived from the original on August 12, 2021. Retrieved August 11, 2021. Couch, Aaron (November 12, 2021). "Disney+ Orders '90s 'X-Men' Revival, 'Marvel Zombies' and 'Spider-Man: Freshman Year'". The Hollywood Reporter. Archived from the original on November 12, 2021. Retrieved November 12, 2021. Kim, Matt (November 12, 2021). "X-Men '97 Is a Revival of the Original 90s Animated Series, Coming to Disney+ in 2023". IGN. Archived from the original on November 12, 2021. Retrieved November 12, 2021. Gonzalez, Umberto (November 12, 2021). "'X-Men '97': 1990s Marvel Animated Series Gets 2023 Revival on Disney+ (Exclusive)". TheWrap. Archived from the original on November 12, 2021. Retrieved November 13, 2021. Gartenberg, Chaim (November 12, 2021). "Marvel embraces the Sad Wolverine meme to announce X-Men '97, a new animated Disney Plus show". The Verge. Archived from the original on November 12, 2021. Retrieved July 26, 2022. Franco, Jack (April 29, 2022). "Moon Knight Writer Discusses Bringing the X-Men Back to Marvel". Comic Book Resources. Archived from the original on April 30, 2022. Retrieved July 26, 2022. Nathan (April 19, 2022). "The 42cast Episode 148: The X-Men '97 Interview". The ESO Network (Podcast). The 42cast. Archived from the original on May 7, 2022. Retrieved July 26, 2022. Keane, Sean (July 22, 2022). "X-Men '97 Brings Marvel Mutant Revival to Disney Plus in Fall 2023". CNET. Archived from the original on July 22, 2022. Retrieved July 26, 2022. Barnhardt, Adam (May 3, 2022). "X-Men '97 Writer Reveals If Animated Series Is MCU Cannon". ComicBook.com. Archived from the original on May 3, 2022. Retrieved July 26, 2022. Moreau, Jordan (July 22, 2022). "'X-Men '97' Gets First Nostalgic Look, Fall 2023 Release and Season 2". Variety. Archived from the original on July 22, 2022. Retrieved July 26, 2022. Galuppo, Mia; Kit, Borys (July 22, 2022). "Spider-Man, X-Men and Zombies Wow Comic-Con at Marvel's First Animation Panel". The Hollywood Reporter. Archived from the original on July 22, 2022. Retrieved July 26, 2022. Bonomolo, Cameron (February 7, 2022). "X-Men '97 Producers Reveal Intel on X-Men: The Animated Series Revival". ComicBook.com. Archived from the original on February 8, 2022. Retrieved July 26, 2022. Nolan, Liam (July 22, 2022). "SDCC: Marvel Studios Animation Panel Reveals Future of X-Men '97, What If and Marvel Zombies". Comic Book Resources. Archived from the original on July 22, 2022. Retrieved July 26, 2022. Milheim, Russ (April 25, 2022). "How Marvel Studios' X-Men '97 Reboot Differs From the Original Show (Exclusive)". The Direct. Archived from the original on May 3, 2022. Retrieved July 26, 2022. Penagos, Ryan; Cink, Lorraine; Iglehart, James Monroe (November 12, 2021). "First Look at Disney+: X-Men '97, Spider-Man details!". This Week in Marvel (Podcast). Archived from the original on December 10, 2021. Retrieved July 26, 2022 – via Simplecast. Marvel Animation's X-Men '97 Official Trailer, הערוץ הרשמי של מארוול אנטרטיינמנט, יוטיוב Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)